Alazetó a suya carrera en o suyo país natal, en primeras en o cine mudo y dimpués en o cine sonoro, con a-saber-lo exito, ta dimpués marchar a treballar en os Estatos Unitos, a on desembolicó a mayor parte d'a resta d'a suya carrera cinematografica. En a suya obra se puet trobar, amás d'un elemento d'intriga u de suspenso, una miqueta d'humor. Una atra d'as suyas caracteristicas estió la de poseyer un amplo sentito de l'auto-promoción; un eixemplo d'isto zaguero ye que en todas as suyas cintas gosa fer un cameo, ye decir, una chicota aparición, que ha esdevenito uno d'os prencipals signos distintivos d's suyas cintas.